மாலிகா பக்கராஜ்

மாலிகா பக்கராஜ் (     ) (1912-2004) என்பவர்  பாகிஸ்தானின் மிகவும் பிரபலமான கசல் மற்றும் நாட்டுப்புற பாடகர் ஆவார். இவர் பொதுவாக பொது நிகழ்சிகளில்  "மாலிகா" என்று அழைக்கப்பட்டார். இதன் பொருள் "அரசி" என்பது ஆகும். ஹபீஸ் ஜலந்த்ரியின் நாஸ்ம் பாடலான அபி தவு மெயின் ஜவான் ஹூன் ("நான் இன்னும் இளமையாக இருக்கிறேன்") என்ற பாடலுக்காக இவர் மிகவும் பிரபலம் அடைந்தார். இந்த பாடலை  பாக்கிஸ்தானில் மட்டுமல்லாமல், இந்தியாவிலும் பலலட்சக் கணக்கான மக்கள் இரசித்தனர்.https://www.youtube.com/watch?v=6F87TnnTdpw, "Abhi tau mein jawan hoon" song on YouTube by Malika Pukhraj, uploaded 10 May 2010. Retrieved 1 February 2016 இவரது பிரபலமான பிற பாடல்களாக லோ ஃபிர் பசந்த் ஆயி     ], குலி குதுப்பின் பியா பாஜ் பியாலா பியா ஜெய் நா    , மற்றும் பைஸ் அகமது பைஸ் எழ்திய ஃபைஸின் மேரே கதில் வெறும் தில்தார் வெறும் பாஸ் ரஹோ  போன்ற பாடல்கள் இருந்தன.

 ஆரம்ப கால வாழ்க்கை 
மாலிகா புக்ராஜ் ஹமீர்பூர் சித்தாரில் தொழில்முறை இசைப் பாடகர் குடும்பத்தில் மகளாகப் பிறந்தார்.Prof RL Kaul, Kashmir and Jammu: A History pub Jammu: Indar V Press, 1955, p. 102 அக்னூர் பகுதியில் இருந்த ஆன்மீகவாதியான பாபா ரோட்டி ராம் 'மஜ்ஜூப்' என்பவரால் இவருக்கு "மாலிகா" என்ற பெயர் இடப்பட்டது, மேலும் தொழில்முறை பாடகர் மற்றும் நடனக் கலைஞராக இருந்த இவரது அத்தையால் புக்ராஜ் (மஞ்சள் நீலக்கல் ) என்று பெயர் இடப்பட்டது.http://www.dawn.com/news/783586/abhi-to-main-jawan-hoon&sa, Malika Pukhraj article on Dawn, Karachi newspaper. Retrieved 1 February 2016Biography, Biography of Malika Pukhraj on tripod.com website. Retrieved 1 February 2016

புகழ்பெற்ற பாடகரான உஸ்தாத் படே குலாம் அலிகானின் தந்தை உஸ்தாத் அலி பக்ஷ் கசூரியிடமிருந்து மாலிகா பக்ராஜ் தனது பாரம்பரிய இசை பயிற்சியைப் பெற்றார்.     
[ மேற்கோள் தேவை ]

 நிகழ்த்துக் கலைத் தொழில் 
தனது ஒன்பது வயதில், இவர் ஜம்முவுக்குச் சென்று மகாராஜா ஹரி சிங்கின் முடிசூட்டு விழாவில் தனது பாடல் நிகழ்ச்சியை நடத்தினார். இவரது குரலால் மிகவும் ஈர்க்கப்பட்ட மன்னர் இவரை தனது தர்பாரில் அரசவைப் பாடகியாக நியமித்தார்.Unparalleled queen of gayaki  தி இந்து, published 4 June 2004. Retrieved 1 February 2016 அதன் பிறகு இவர் ஒன்பது ஆண்டுகள் அரசவை பாடகியாக அங்கேயே தங்கி இருந்தார்.

இவர் 1940 களில் இந்தியாவில் நன்கு அறியப்பட்ட தொழில்முறை பாடகிகளில் ஒருவராக இருந்தார். 1947 இல் இந்தியப் பிரிவினைக்குப் பிறகு, இவர் பாகிஸ்தானின் லாகூருக்கு குடிபெயர்ந்தார். அங்கும் இவர் மிகவும் புகழ் பெற்ற பாடகியாக இருந்தார். மேலும் லாகூரில்  இருந்த பாக்கிஸ்தான் வானொலியில் இசையமைப்பாளர் காலே கானுடன் தனது வானொலி நிகழ்ச்சிகளின் மூலம் மேலும் புகழ் அடைந்தார். இவரது குரலானது 'நாட்டுப்புற மலைப் பாடல்களுக்கு' (பஹாரி பாடல்கள்) மிகவும் ஏற்றதாக இருந்தது.     
[ மேற்கோள் தேவை ]
1980 ஆம் ஆண்டில், இவர் பாகிஸ்தான் குடியரசு தலைவரிடம் இருந்து பிரைட் ஆஃப் பெர்ஃபாமன்ஸ் என்ற விருதைப் பெற்றார். இவர் 1947 ல் இந்திய பிரிவினை வரை அகில இந்திய வானொலியில் பாடினார்.  1977 ஆம் ஆண்டில்,  அது தன் பொன்விழாவைக் கொண்டாடியபோது இவர் இந்தியாவுக்கு அழைத்துவரப்பட்டு 'லெஜண்ட் ஆஃப் வாய்ஸ்' விருது வழங்கப்பட்டது.http://www.thehindu.com/fr/2004/06/04/stories/2004060401970600.htm, Malika Pukhraj 'Biography', Unparalleled queen of gayaki, published 4 June 2004, The Hindu newspaper. Retrieved 1 February 2016 மாலிகா பக்ராஜ் தனது நினைவுக் குறிப்புகளையும் சாங் சங் ட்ரு என்ற புதினத்தில் பதிவு செய்தார்.

மாலிகா பக்ராஜ் 2004  பிப்ரவரி 4 அன்று பாகிஸ்தானின் லாகூரில் காலமானார். அவரது இறுதி ஊர்வலம் மேற்கு கால்வாய் கரையில் உள்ள அவரது இல்லத்திலிருந்து தொடங்கியது. இறுதிச் சடங்குகள் இவரது மூத்த மகனின் வீட்டில் நடைபெற்றது. இவர் லாகூரில் உள்ள ஷா ஜமால் கல்லறைத் தோட்டத்தில் அடக்கம் செய்யப்பட்டார்.http://www.radio.gov.pk/newsdetail/342/57 , Death Anniversary of Malika Pukhraj, Radio Pakistan News website, published 4 February 2015. Retrieved 1 February 2016

 தனிப்பட்ட வாழ்க்கை 
மாலிகா பக்ராஜ் பஞ்சாபில் இளநிலை அரசு அதிகாரியான ஷபீர் உசேன் என்பவரை மணந்தார். மேலும் பாகிஸ்தானில் ஒரு பாடகியாக இருந்த தஹிரா சையத் உட்பட ஆறு குழந்தைகளைப் பெற்றார்.http://www.dawn.com/news/783586/abhi-to-main-jawan-hoon&sa, Biography of Malika Pukhraj on Dawn, Karachi newspaper, published 4 February 2013. Retrieved 1 February 2016https://www.youtube.com/watch?v=m9TG8Dhusg4, Tahira Syed 'Profile' on YouTube, uploaded 9 January 2012. Retrieved 1 February 2016

 குறிப்புகள் 

பகுப்பு:2004 இறப்புகள்
பகுப்பு:1912 பிறப்புகள்
பகுப்பு:நாட்டுப்புறப் பாடகர்கள்
பகுப்பு:ஜம்மு காஷ்மீர் மக்கள்
பகுப்பு:பாக்கித்தான் பாடகர்கள்